Uredba Komisije (ES) št. 701/1999

z dne 31. marca 1999

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 2261/98 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. marca 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 292, 30.10.1998, str. 1.

[3] UL L 302, 19.10.1992, str. 1.

--------------------------------------------------

PRILOGA

Poimenovanje | Uvrstitev (tarifna oznaka KN) | Utemeljitev |

(1) | (2) | (3) |

1.Elektronski sestav, imenovan modul za obdelavo klicev, sestavljen iz plošče s tiskanim vezjem, opremljene s procesorjem, pomnilniškimi moduli in drugimi elektronskimi sestavnimi deli. Sestav ima sprednjo ploščo s tipkami in prikazovalnik s tekočimi kristali. Sestav se uporablja kot glavni modul v avtomatskih telefonskih centralah in ima zato posebne priključke ter po meri izdelane sestavne dele (namensko razvita vezja), ki vsebujejo posebno programsko opremo. | 85179082 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2b k oddelku XVI in besedilo tarifnih oznak KN 8517, 851790 in 85179082. Čeprav se lahko procesor prosto programira (opomba 5A k Poglavju 84), je sestav zaradi svojih specifičnih sestavnih delov, priključkov in sprednje plošče del avtomatske telefonske centrale in ne stroj za avtomatsko obdelavo podatkov iz tarifne številke 8471 (opomba 5. E. k Poglavju 84). |

2.Elektronski sestav, imenovan vmesnik za povezovanje centrale z omrežjem (CNI), sestavljen iz plošče s tiskanim vezjem, opremljene z elektronskimi sestavnimi deli. Sestav ima sprednjo ploščo s tipkami in prikazovalnik s tekočimi kristali. Uporablja se kot vmesnik med modulom za obdelavo klicev in omrežnimi karticami v avtomatskih telefonskih centralah, ki imajo posebne priključke in po meri izdelane sestavne dele (namensko razvita vezja), ki vsebujejo posebno programsko opremo. | 85179082 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2b k Oddelku XVI in besedilo tarifnih oznak KN 8517, 851790 in 85179082. Sestav je zaradi svojih posebnih sestavnih delov, priključkov in sprednje plošče del avtomatske telefonske centrale in ne izdelek iz tarifne številke 8473. |

3.Elektronski sestav, imenovan vhodno/izhodni procesor, sestavljen iz dveh povezanih plošč s tiskanim vezjem, opremljenih s procesorjem, pomnilniki RAM, EPROM in drugimi elektronskimi sestavnimi deli. Sestav ima sprednjo ploščo s tipkami in prikazovalnik s tekočimi kristali. Uporablja se kot vmesnik med posebnimi priključki avtomatske telefonske centrale in standardnimi vmesniki SCSI/RS232/IEEE, in ima posebne priključke in po meri izdelane sestavne dele (namensko razvita vezja), ki vsebujejo posebno programsko opremo. Sestav vsebuje disketni pogon in trdi disk. | 85179082 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2b k Oddelku XVI in besedilo tarifnih oznak KN 8517, 851790 in 85179082. Sestav je zaradi svojih posebnih sestavnih delov, priključkov in sprednje plošče del avtomatske telefonske centrale in ne izdelek iz tarifne številke 8473. |

4.Satelitski sprejemnik, ki sprejema zakodirane in digitalne satelitske telekomunikacijske signale MPEG (slika in zvok), jih spreminja v analogne signale in jih v uporabni obliki prenaša v priključen televizijski sprejemnik, videomonitor ali monitor za spremljanje podatkov.Aparat sestavljajo:tuner 950 do 2050 MHz,enota za raztezanje in odkodiranje signala MPEG v analogen videosignal in za prenos pretvorjenega signala,sprednja plošča s tipkovnico in prikazovalnikom s tekočimi kristali. | 85281293 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k Oddelku XVI in besedilo tarifnih oznak KN 8528, 852812 in 85281293. Glavna funkcija izdelka je sprejemanje televizijskega signala. |

5.Integrirani sprejemnik/odkodirnik (naslovljivi pretvornik), ki lahko sprejema in odkodira zakodirane signale preko kabelskega omrežja in jih pretvori v radiofrekvenčne signale (RF).Vsebuje tuner, filtre, modulatorje, avdio/video procesor, mikroprocesor s pomnilnikom, sprejemnik FM, povratni oddajnik in bralnik pametnih kartic. Vsebuje tudi tipkovnico in daljinski upravljalnik za izbiranje kanalov.Aparat ima tudi kontrolne in komunikacijske funkcije, tj. prenašanje datotek s podatki o opravljenih storitvah z omrežja, kupovanje vstopnic, glasovanje, itd. Aparat odkodira samo tiste zakodirane signale, ki so dodeljeni posameznemu naročniku. | 85281293 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k Oddelku XVI in besedilo tarifnih oznak KN 8528, 852812 in 85281293. Glavna funkcija izdelka je sprejemanje televizijskega signala. |

--------------------------------------------------